Държавен вестник, бр. 66, 2008 г., стр. 3

Б Р О Й  66
Д Ъ Р Ж А В Е Н   В Е С Т Н И К
С Т Р .  3
да се създават нови основни данни, които се
използват само при изпълнение на служебните
задължения.
(2) Данните по ал. 1 се унищожават след
отпадане на необходимостта от тяхното обра-
ботване.
Чл. 14б. В случаите по чл. 6, ал. 1, т. 5 и ал. 3
и чл. 14а, ал. 1 служебно се издават нови доку-
менти за самоличност.”
§ 10. В глава втора, раздел III се създава
чл. 17а:
“Чл. 17а. (1) При случаи, когато се налага
незабавна промяна на вида на предоставената
защита, ръководителят на Бюрото по защита
може да нареди изпълнение и на други мерки от
програмата без тази по чл. 6, ал. 1, т. 5.
(2) В случаите по ал. 1 ръководителят на
Бюрото по защита уведомява в тридневен срок
за направената промяна или за взетите мерки
председателя на Съвета по защита, който свик-
ва незабавно заседание на съвета.
(3) Когато Съветът по защита не одобри
изпълнението на взетите по реда на ал. 1 мер-
ки, с решението си той се произнася за прекра-
тяване на действието им.”
§ 11. В глава втора раздел VI “Обработка на
лични данни” с чл. 24 и 25 се отменя.
§ 12. В чл. 27 се правят следните изменения
и допълнения:
1. Досегашният текст става ал. 1 и в нея т. 1
се изменя така:
“1. осъществява преместване (релокация) на
защитено лице в другата държава, ако в Репуб-
лика България не може да бъде осъществена
неговата защита;”.
2. Създава се ал. 2:
“(2) За взетите мерки по ал. 1 ръководите-
лят на Бюрото по защита в тридневен срок уве-
домява председателя на Съвета по защита, кой-
то свиква незабавно заседание на съвета за раз-
глеждане на случая.”
Преходни и заключителни разпоредби
§ 13. За заварените случаи по Програмата
за защита се прилагат разпоредбите на този
закон.
§ 14. В двумесечен срок от деня на обнарод-
ването на този закон Министерският съвет при-
ема произтичащите от него изменения и допъл-
нения в правилника за прилагане на закона. До
приемането на съответните промени се прила-
гат действащите правила, доколкото не проти-
воречат на този закон.
§ 15. За практическата организация и изпъл-
нение на мерките по Програмата за защита,
условията и реда за издаване на документите за
самоличност на защитените лица и на служите-
лите в Бюрото по защита с променени нови
основни данни, за вида на издаваните докумен-
ти, както и за срока за съхранение на създаде-
ните нови данни и издадените нови документи,
както и за тяхното унищожаване, министърът
на правосъдието, министърът на вътрешните
работи и министърът на регионалното разви-
тие и благоустройството издават съвместна
инструкция в двумесечен срок от деня на обна-
родването на този закон.
§ 16. В Закона за българските документи
за самоличност (обн., ДВ, бр. 93 от 1998 г.;
изм., бр. 53, 67, 70 и 113 от 1999 г., бр. 108 от
2000 г., бр. 42 от 2001 г., бр. 45 и 54 от 2002 г.,
бр. 29 и 63 от 2003 г., бр. 96, 103 и 111 от 2004 г.,
бр. 43, 71, 86, 88 и 105 от 2005 г., бр. 30, 82 и 105
от 2006 г., бр. 29, 46 и 52 от 2007 г.) в чл. 1 се
създава ал. 4:
“(4) Издаването на български документи за
самоличност може да се извършва и по служе-
бен път в случаите, определени със закон.”
§ 17. В Закона за защита на класифицирана-
та информация (обн., ДВ, бр. 45 от 2002 г.; попр.,
бр. 5 от 2003 г.; изм., бр. 31 от 2003 г., бр. 52, 55
и 89 от 2004 г., бр. 17 и 82 от 2006 г., бр. 46, 57, 95
и 109 от 2007 г. и бр. 36 от 2008 г.) в приложение
№ 1 към чл. 25, в раздел II, т. 5 след думите “об-
ществен ред” се поставя запетая и се добавя
“както и на лица, включени в Програмата за
защита на лица, застрашени във връзка с нака-
зателно производство”.
§ 18. Този закон влиза в сила два месеца след
обнародването му в “Държавен вестник”.
Законът е приет от 40-то Народно събрание
на 10 юли 2008 г. и е подпечатан с официалния
печат на Народното събрание.
Председател на Народното събрание:
Георги Пирински
1121
УКАЗ № 219
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за ратифициране на Протокола за изме-
нение и допълнение на Спогодбата между пра-
вителството на Република България и прави-
телството на Съединените американски щати
за избягване на двойното данъчно облагане и
предотвратяване отклонението от облагане с
данъци на доходите, приет от ХL Народно съб-
рание на 11 юли 2008 г.
Издаден в София на 16 юли 2008 г.
Президент на републиката: Георги Първанов
Подпечатан с държавния печат.
Министър на правосъдието: Миглена Тачева